জঁ পিয়াজে
জঁ পিয়াজে (পূর্ণনাম জঁ উইলিয়াম ফ্রিৎস পিয়াজে; আ-ধ্ব-ব: ]; ) (৯ই আগষ্ট ১৮৯৬ - ১৬ই সেপ্টেম্বর ১৯৮০) একজন সুইজারল্যান্ডের মনোবিজ্ঞানী ও দার্শনিক। তিনি একজন জীববিজ্ঞানী হিসেবে তাঁর কর্মজীবন শুরু করেছিলেন।
জঁ মারে
জঁ-আলফ্রেদ ভিলাঁ-মারে (১১ ডিসেম্বর ১৯১৩ - ৮ নভেম্বর ১৯৯৮) ছিলেন একজন ফরাসি অভিনেতা, লেখক, পরিচালক ও ভাস্কর। তিনি ১৯৪০ ও ১৯৫০-এর দশকে ফ্রান্সের সবচেয়ে জনপ্রিয় অভিনেতা ছিলেন এবং এক শতাধিক চলচ্চিত্রে অভিনয় করেছেন। তাঁর অভিনীত উল্লেখযোগ্য চলচ্চিত্রসমূহ হল "লা বেল এ লা বেত" (১৯৪৬, সুন্দরী ও দানব), "লাগ্ল অ দোয়া তেত" (১৯৪৮), "লে পারঁত তেরিব্লে" (১৯৪৮), "ল্য সেক্রে দ্য মায়ের্লিং" (১৯৪৯), "অর্ফে" (১৯৫০) এবং "এলেনা এ লে ওম" (১৯৫৬)। ষাটের দশকে তিনি "ফঁতোমা" (১৯৬৪), "ফঁতোমা স্য দেশাই" (১৯৬৫) এবং "ফঁতোমা কঁত্র্য স্কটল্যান্ড ইয়ার্ড" (১৯৬৬) চলচ্চিত্রে খল চরিত্র ফঁতোমা ভূমিকায় অভিনয় করেন। ১৫ বছরের দীর্ঘ বিরতির পর তিনি সর্বশেষ অভিনয় করেন ১৯৯০-এর দশকের মাঝামাঝি সময়ে বেরনার্দো বেরতোলুচ্চির "স্টিলিং বিউটি" (১৯৯৬) চলচ্চিত্রে।